

**ΔΗΜΟΣ ΛΑΡΝΑΚΑΣ**

**ΔΙΑΓΩΝΙΣΜΟΣ ΑΡ.22/2024**

**ΕΚΔΗΛΩΣΗ ΕΝΔΙΑΦΕΡΟΝΤΟΣ – ΥΠΟΒΟΛΗ ΠΡΟΤΑΣΕΩΝ**

**ΓΙΑ ΣΥΜΜΕΤΟΧΗ ΣΤΟ ΦΕΣΤΙΒΑΛ ΛΑΡΝΑΚΑΣ 2024**

**Λάρνακα Απρίλιος 2024 ΔΗΜΟΣ ΛΑΡΝΑΚΑΣ**

**ΕΚΔΗΛΩΣΗ ΕΝΔΙΑΦΕΡΟΝΤΟΣ – ΥΠΟΒΟΛΗ ΠΡΟΤΑΣΕΩΝ**

**ΓΙΑ ΣΥΜΜΕΤΟΧΗ ΣΤΟ ΦΕΣΤΙΒΑΛ ΛΑΡΝΑΚΑΣ 2024**

**ΔΙΑΓΩΝΙΣΜΟΣ ΑΡ.22/2024**

Ο Δήμος Λάρνακας δέχεται προτάσεις για συμμετοχή στο Φεστιβάλ Λάρνακας 2024, το οποίο θα πραγματοποιηθεί την περίοδο 1-31 Ιουλίου 2024.

Η συμμετοχή στο Φεστιβάλ αφορά την πραγματοποίηση μουσικών, θεατρικών, χορευτικών παραστάσεων, όπερα καθώς και άλλων καλλιτεχνικών εκφράσεων.

Όλες οι παραστάσεις πρέπει να έχουν τη μορφή μεγάλων θεαμάτων.

1. Οι ενδιαφερόμενοι για την υποβολή της πρότασης τους θα πρέπει να λάβουν υπόψη τους τα ακόλουθα:

(α) Ο συνολικός αριθμός των παραστάσεων που θα πραγματοποιηθούν μέσα στα πλαίσια του Φεστιβάλ κυμαίνεται από 7 έως 13 και η συνολική δαπάνη για όλες τις παραστάσεις προϋπολογίζεται στις €70.000 συμπεριλαμβανομένου και του Φ.Π.Α.

(β) Οι παραστάσεις θα πραγματοποιηθούν στο Παττίχειο Δημοτικό Αμφιθέατρο Λάρνακας, χωρητικότητας 2000 θέσεων, σε αρχαιολογικούς χώρους χωρητικότητας από 3000 – 10000 θέσεων (το θέαμα να συνάδει με τον χώρο) και στο Μεσαιωνικό Κάστρο Λάρνακας χωρητικότητας 300 θέσεων. Η ακριβής ημερομηνία πραγματοποίησης της κάθε παράστασης θα καθοριστεί από το Δήμο κατά την ετοιμασία του προγράμματος.

(γ) Κατά την αξιολόγηση των προτάσεων που θα υποβληθούν, η Επιτροπή θα λάβει σοβαρά υπόψη της τα ακόλουθα:

1. Την καλλιτεχνική αξία των προτάσεων.
2. Τη δημοτικότητα των συντελεστών.
3. Τη συχνότητα εμφανίσεων των συντελεστών στην Κύπρο.
4. Το είδος της παράστασης.
5. Την οικονομική πρόταση.
6. Τον επιθυμητό αριθμό των παραστάσεων και τον επιθυμητό αριθμό παραστάσεων ανά είδος που θα πραγματοποιηθούν σύμφωνα με το πρόγραμμα του Φεστιβάλ που θα διαμορφωθεί.
7. Τη δυνατότητα πραγματοποίησης της παράστασης στις επιθυμητές ημερομηνίες, που θα καθοριστούν κατά τη διαμόρφωση του προγράμματος του Φεστιβάλ.
8. Τον Προϋπολογισμό που διαθέτει ο Δήμος για την πραγματοποίηση του Φεστιβάλ.

(ε) Προτάσεις που δεν θα αφορούν παράσταση με μορφή μεγάλου θεάματος θα απορρίπτονται.

(στ) Προτάσεις που δεν θα υποβληθούν σύμφωνα με τα έγγραφα του Διαγωνισμού θα απορρίπτονται επίσης. Τυχόν προτάσεις που έχουν ήδη υποβληθεί στον Δήμο πριν την ημερομηνία δημοσίευσης της παρούσας Πρόσκλησης δεν θα ληφθούν υπόψη και ως εκ τούτου καλούνται οι ενδιαφερόμενοι να υποβάλουν εκ νέου τις προτάσεις τους στα πλαίσια του παρόντος διαγωνισμού.

(ζ) Η υποβολή πρότασης από τους ενδιαφερόμενους φορείς δεν συνεπάγεται αποδοχή της πρότασης τους από το Δήμο και δεν δημιουργεί στο Δήμο οποιαδήποτε υποχρέωση έναντι του ενδιαφερόμενου φορέα.

(η) Σε περίπτωση που η διοργάνωση δεν πραγματοποιηθεί ή η διοργάνωση πραγματοποιηθεί υπό όρους τήρησης μέτρων που επηρεάζουν τη διοργάνωση (π.χ. περιορισμός των ατόμων στις κερκίδες) λόγω της πανδημίας του Κορωνοϊου COVID-19, τότε ο Δήμος δεν θα καταβάλει οποιαδήποτε δικαιώματα ή αποζημίωση στους συμμετέχοντες.

1. Οι προτάσεις θα πρέπει να υποβληθούν σε κλειστό φάκελο μέχρι την **Πέμπτη 25/4/2024 ώρα 11.00 π.μ. στο Κιβώτιο Προσφορών του Δήμου Λάρνακας**, που βρίσκεται στον 5ο όροφο των Κεντρικών Γραφείων του Δήμου, γωνία Λεωφόρου Αθηνών και οδού Νικολάου Λανίτη, Τ.Θ.40045, 6300 Λάρνακα. Στο φάκελο να αναγράφεται το όνομα του Φορέα και η ένδειξη «Διαγωνισμός αρ.22 /2024 - Υποβολή Προτάσεων για τη Συμμετοχή στο Φεστιβάλ Λάρνακας 2024».
2. Ο προτάσεις θα πρέπει να περιλαμβάνουν:

(α) Οικονομική Πρόταση. Η οικονομική πρόταση θα πρέπει να συνοδεύεται με το έντυπο που επισυνάπτεται ως Συνημμένο 1, δεόντως συμπληρωμένο και υπογραμμένο. Οι ενδιαφερόμενοι θα πρέπει να λάβουν υπόψη τους ότι μπορούν να υποβάλουν την πρόταση τους με τους ακόλουθους τρόπους:

* Με οικονομική απαίτηση για αγορά της παραγωγής , με δικαίωμα στο Δήμο την είσπραξη των εσόδων από την πώληση των εισιτηρίων. Σε τέτοια περίπτωση θα πρέπει η πρόταση να περιλαμβάνει όλα τα έξοδα (ήχο, φωτισμό, αμοιβές, διαμονή, διατροφή, μεταφορές, φόρους κ.ο.κ. ).
* Χωρίς ή με οικονομική απαίτηση ενός κατ’ αποκοπή ποσού, με δικαίωμα στον ενδιαφερόμενο για είσπραξη των εσόδων από την πώληση των εισιτηρίων. Σε τέτοια περίπτωση θα πρέπει η πρόταση να περιλαμβάνει όλα τα έξοδα (ήχο, φωτισμό, αμοιβές, διαμονή, διατροφή, μεταφορές, φόρους κ.ο.κ.) και στην πρόταση να υποδεικνύεται η προτεινόμενη τιμή των εισιτηρίων.

Οι ενδιαφερόμενοι θα πρέπει να λάβουν επίσης υπόψη τους ότι στην περίπτωση που το δικαίωμα για είσπραξη των εσόδων από την πώληση των εισιτηρίων ανήκει στον ενδιαφερόμενο και η παραγωγή θα τύχει της χρηματοδότησης του Δήμου, τότε:

(i) Η τιμή του εισιτηρίου δεν θα πρέπει να υπερβαίνει τα €35.

(ii) Η τιμή του εισιτηρίου θα καθορίζεται κατόπιν έγκρισης του Δήμου για όλες τις μορφές συμφωνίας.

(iii) Ο Δήμος θα εισπράξει φόρο θεάματος

(β) Πλήρη στοιχεία της παράστασης που θα πρέπει να περιλαμβάνουν τουλάχιστον τα ακόλουθα:

1. Σύντομο βιογραφικό, με διεύθυνση, τηλέφωνο, Φαξ και e-mail επικοινωνίας της εταιρίας που υποβάλλει την πρόταση ή και φυσικού προσώπου.
2. Σύντομο ιστορικό των εμφανίσεων της παράστασης που προηγήθηκαν.
3. Οπτικό και Ηχητικό δείγμα (με μορφή CD, DVD ή μέσω Internet) αν είναι δυνατόν.
4. Επιθυμητή ημερομηνία πραγματοποίησης της παράστασης (κατά προσέγγιση ή/και εναλλακτικά)
5. Οι ενδιαφερόμενοι μπορούν να εκδηλώσουν το σχετικό τους ενδιαφέρον υποβάλλοντας απεριόριστο αριθμό προτάσεων (οικονομικών προτάσεων, παραστάσεων και διαθέσιμων ημερομηνιών).
6. Ο Δήμος κατά την αξιολόγηση των προτάσεων μπορεί να ζητήσει εξουσιοδότηση του καλλιτέχνη/σχήματος ή νόμιμου εκπροσώπου του, με την οποία να εξουσιοδοτεί ή δίνει το δικαίωμα στον οικονομικό φορέα να υποβάλει πρόταση μέσα στα πλαίσια του παρόντος διαγωνισμού.
7. Οι προτάσεις θα έχουν ισχύ μέχρι την 31/7/2024.
8. Η Συμφωνία που θα υπογραφεί για τις προτάσεις που θα επιλεγούν, θα περιλαμβάνει:

(α) Τα έγγραφα του Διαγωνισμού.

(β) Την Πρόταση.

(γ) Το Συμβόλαιο, το οποίο θα προσαρμοστεί, ανάλογα από το είδος της πρότασης.

Σημειώνεται ότι η χαρτοσήμανση της Συμφωνίας αποτελεί ευθύνη του επιτυχόντα φορέα.

1. Για περισσότερες πληροφορίες, οι ενδιαφερόμενοι μπορούν να αποταθούν στον Πολιτιστικό Λειτουργό του Δήμου Λάρνακας στο τηλ. 24629333.

Λάρνακα, 10/4/2024**ΣΥΝΗΜΜΕΝΟ 1**

**ΟΙΚΟΝΟΜΙΚΗ ΠΡΟΤΑΣΗ**

Προς

ΔΗΜΟ ΛΑΡΝΑΚΑΣ

Θέμα: **Υποβολή Προτάσεων για συμμετοχή στο Φεστιβάλ Λάρνακας 2024**

|  |  |
| --- | --- |
| Αρ. Διαγωνισμού: | **22/2024** |
| Τελευταία προθεσμία υποβολής προσφορών: | **25/4/2024** |

Τίτλος Παράστασης: ……………………………………………………………………………

1. Αφού μελετήσαμε τους όρους των Εγγράφων Διαγωνισμού και αφού έχουμε αποκτήσει πλήρη αντίληψη του αντικειμένου της σύμβασης, εμείς οι υποφαινόμενοι, αναλαμβάνουμε να αρχίσουμε, εκτελέσουμε και συμπληρώσουμε το αντικείμενο της σύμβασης, σύμφωνα τα Έγγραφα Διαγωνισμού και την Πρόταση μας.
2. Η Οικονομική μας Πρόταση επισυνάπτεται. *(να επισυναφθεί η πρόταση)*
3. Συμφωνούμε πως σε περίπτωση που μας ανατεθεί η Σύμβαση, ο Δήμος Λάρνακας έχει το δικαίωμα να αποκόψει οποιαδήποτε ποσό από την αμοιβή μας (ως η οικονομική μας πρόταση) με σκοπό την καταβολή φορολογιών ή και με σκοπό την κάλυψη εξόδων που ενδεχομένως να προκύψουν εξ’ υπαιτιότητας μας.
4. Συμφωνούμε πως η πρόταση μας αυτή θα ισχύει για περίοδο ίση με αυτή που ορίζεται στα έγγραφα του Διαγωνισμού και θα μας δεσμεύει και θα μπορεί να γίνει αποδεκτή ανά πάσα στιγμή πριν τη λήξη της περιόδου αυτής.
5. Μέχρι να ετοιμαστεί και υπογραφεί επίσημη Συμφωνία, η πρόταση μας αυτή μαζί με τη γραπτή αποδοχή σας θα αποτελούν δεσμευτικό Συμβόλαιο μεταξύ μας.

|  |  |
| --- | --- |
| Υπογραφή Προσφέροντος ή Εκπροσώπου του | .......................................................................... |
| Όνομα υπογράφοντος | .......................................................................... |
| Αρ. Δελτίου Ταυτότητας/Διαβατηρίου υπογράφοντος | .......................................................................... |
| Ιδιότητα υπογράφοντος | .......................................................................... |

|  |  |
| --- | --- |
| Στοιχεία Προσφέροντος1 |  |
| Όνομα Προσφέροντος | .......................................................................... |
| Χώρα εγκατάστασης | .......................................................................... |
| Διεύθυνση........................................................ | Ταχ. Κιβ. .......................................................... |
| Διεύθυνση επικοινωνίας (εάν είναι διαφορετική) | ......................................................................... |
| Ταχ. Κιβ. ......................................................... |  |
| Τηλέφωνο επικοινωνίας..................................... | Τέλεφαξ επικοινωνίας........................................ |
| Email: ............................................................................@..................................... | |
| Αρ. Μητρώου Φ.Π.Α. | .......................................................................... |
| (χώρα εγγραφής στο Μητρώο ΦΠΑ) | .......................................................................... |
| Ημερομηνία | .......................................................................... |

Μάρτυρας (Όνομα, Υπογραφή και Διεύθυνση)

.................................................................................................................................................................

.................................................................................................................................................................

Σημείωση 1: Όλα τα κενά να συμπληρωθούν από τον Προσφέροντα ή τον Εκπρόσωπό του.

**ΣΥΜΦΩΝΙΑ**

Αυτή η συμφωνία γίνεται σήμερα …………….μεταξύ της **………………………..** και του **ΔΗΜΟΥ ΛΑΡΝΑΚΑΣ**, αναφορικά με την συνεργασία των δύο για την συμμετοχή της παραγωγής **………………** στα πλαίσια των εκδηλώσεων **ΦΕΣΤΙΒΑΛ ΛΑΡΝΑΚΑΣ 2024**  που οργανώνει ο Δήμος Λάρνακας στο Παττίχειο Δημοτικό Αμφιθέατρο την …………………… **.**

Στο εξής η **……………………..** θα καλείται ως **«ΣΥΝΕΡΓΑΤΗΣ»,** ο **ΔΗΜΟΣ ΛΑΡΝΑΚΑΣ** ως **«ΔΗΜΟΣ»** και το συμφωνητικό έγγραφο ως **«ΣΥΜΦΩΝΙΑ»** .

Μεταξύ των δύο συμβαλλομένων δηλαδή του **«ΣΥΝΕΡΓΑΤΗ»** και του **ΔΗΜΟΥ** έχουν συμφωνηθεί τα ακόλουθα:

1. **Ο «ΣΥΝΕΡΓΑΤΗΣ»** θα έχει την αποκλειστική ευθύνη για την συμμετοχή της παραγωγής ……………….στα πλαίσια των εκδηλώσεων **ΦΕΣΤΙΒΑΛ ΛΑΡΝΑΚΑΣ 2024** που διοργανώνει ο «**ΔΗΜΟΣ»** την **…………………,** στο Παττίχειο Δημοτικό Αμφιθέατρο. **Η είσοδος θα είναι …………….ευρώ.**
2. Όλες τις ενέργειες για την εξασφάλιση του χώρου όπου θα πραγματοποιηθεί η εκδήλωση θα αναλάβει ο «**ΔΗΜΟΣ»** και θα παραχωρηθεί στον **«ΣΥΝΕΡΓΑΤΗ»** το Παττίχειο Δημοτικό Αμφιθέατρο στις **……………**  για την πραγματοποίηση της παράστασης.
3. **Ο «ΔΗΜΟΣ»** έχει την υποχρέωση να καταβάλει χορηγία ύψους **……………….**στον **«ΣΥΝΕΡΓΑΤΗ»,** για τα έξοδα που θα προκύψουν για την συμμετοχή της παραγωγής **………………**στην συγκεκριμένη εκδήλωση. Όλα τα έσοδα από την είσπραξη των εισιτηρίων θα ανήκουν στον **«ΣΥΝΕΡΓΑΤΗ».**
4. Ο **«ΔΗΜΟΣ»** έχει την υποχρέωση να παραχωρήσει επίσης:

* **Δωρεάν παραχώρηση του Παττίχειου Δημοτικού Αμφιθεάτρου Λάρνακας στις …………….για την παράσταση.**
* **Προβολή/διαφήμιση της συναυλίας (τοπικά δηλαδή: τοποθέτηση αφισών στις πινακίδες του Δήμου, ραδιοφωνική και τηλεοπτική διαφήμιση)**
* **Λειτουργικά έξοδα του Παττίχειου Δημοτικού Αμφιθεάτρου Λάρνακας. (Ταξιθέτες, Ηλεκτρολόγοι, Φροντιστές, καθαρίστριες)**

1. Ο **«ΣΥΝΕΡΓΑΤΗΣ»** έχει την αποκλειστική ευθύνη για τα πιο κάτω και ότι άλλο προκύπτει από την κάθοδο της ……….παραγωγής **………………………,** στην Κύπρο:

* **Αμοιβές καλλιτεχνών**
* **Αεροπορικά εισιτήρια**
* **Διαμονή και διατροφή καλλιτεχνών**
* **Per Diems καλλιτεχνών**
* **Διακίνηση καλλιτεχνών**
* **Οργανωτικά έξοδα**
* **Φορολογίες καλλιτεχνών στο Τμήμα Εσωτερικών Προσόδων**
* **Ηχητική και Φωτιστική κάλυψη**
* **Εκτυπωτικό υλικό**
* **Φόρο θεάματος**
* **Πνευματικά δικαιώματα**

1. Ο **«ΣΥΝΕΡΓΑΤΗΣ»** οφείλει να συμμορφώνεται με το Σχέδιο Ασφάλειας και Υγείας του Δήμου, το οποίο απαγορεύει το κάλεσμα κοινού από τον καλλιτέχνη στην σκηνή που εμφανίζεται κατά την διάρκεια της συναυλίας
2. Τα μέλη που συμμετέχουν στην παραγωγή **“………………….”,** θα πρέπει να βρίσκονται στην Κύπρο για τις ανάγκες της παράστασης την ……………… **.**
3. Απαγορεύεται οποιαδήποτε λήψη φωτογραφιών ή κινηματογράφηση της παράστασης, καθώς επίσης η τοποθέτηση οποιουδήποτε διαφημιστικού υλικού στον χώρο της σκηνής. Στη περίπτωση τοποθέτησης διαφημιστικού υλικού, αυτό θα γίνεται μετά από έγκριση και συνεννόηση με το **«ΔΗΜΟ».**
4. Ο **«ΣΥΝΕΡΓΑΤΗΣ»** έχει το δικαίωμα έκδοσης εισιτηρίων, ο αριθμός των οποίων να μην υπερβαίνει τα 1800. Όλα τα εισιτήρια θα τύχουν αριθμό θέσης.
5. Ο «**ΔΗΜΟΣ»** και ο **«ΣΥΝΕΡΓΑΤΗΣ»** έχουν το δικαίωμα εξεύρεσης χορηγών, τα έσοδα των οποίων θα ανήκουν στους ιδίους.
6. Ο «**ΔΗΜΟΣ»** θα έχει την υποχρέωση να τοποθετήσει στις δικές του διαφημιστικές πινακίδες έντυπο διαφημιστικό υλικό ( αφίσες ) για 7 μέρες τουλάχιστον πριν την συναυλία.
7. Ο«**ΔΗΜΟΣ»** θα δικαιούται για σκοπούς πρωτοκόλλου της σειρές …………………………

Νοείται ότι ο «**ΔΗΜΟΣ»** σε καμιά περίπτωση δεν θα διαθέσει προς πώληση τις πιο πάνω σειρές.

1. Ο/Η **«ΣΥΝΕΡΓΑΤΗΣ»** είναι υποχρεωμένος να εξασφαλίσει όλες τις άδειες παραγωγής που διέπει η σχετική νομοθεσία για την πραγματοποίηση της εκδήλωσης, π.χ πνευματική ιδιοκτησία των παραγωγών και δισκογραφικών εταιριών, συγγενικών δικαιωμάτων και αδειοδότηση για παρουσίαση της στο κοινό.
2. Σε περίπτωση ακύρωσης της συγκεκριμένης συμφωνίας για λόγους που δεν αφορούν τον **«ΣΥΝΕΡΓΑΤΗ»,** αλλά τον «**ΔΗΜΟ»** ή άλλο άτομο το οποίο επίσημα αντιπροσωπεύει τον «**ΔΗΜΟ»,** τότε ο «**ΔΗΜΟΣ»** υποχρεούται να καταβάλει το 50% του ποσού των **…………** ευρώ δηλαδή **………** ευρώως ακυρωτικά έξοδα.
3. Σε περίπτωση που η συγκεκριμένη συμφωνία ακυρωθεί από λόγους που δεν αφορούν τον **«ΔΗΜΟ»**, αλλά τον **«ΣΥΝΕΡΓΑΤΗ»** ήάλλο άτομο το οποίο επίσημα αντιπροσωπεύει τον **«ΣΥΝΕΡΓΑΤΗ»**, ο **«ΣΥΝΕΡΓΑΤΗΣ»** πρέπει να καταβάλει ως αποζημίωση το ποσό των **…………..** ευρώ στον **«ΔΗΜΟ»** και να επιστρέψει όλα τα έσοδα που προέκυψαν από την προπώληση εισιτηρίων προς το κοινό.

**Νοείται ότι σε περίπτωση ανωτέρας βίας, πολέμου, σεισμού, φωτιάς, φυσικής καταστροφής κλπ, που θα καθιστά την εκτέλεση της παρούσας συμφωνίας αδύνατη από τα δύο μέρη τότε κανένας δεν θα καταβάλει αποζημίωση και θα γίνουν επιστροφές χρημάτων.**

Τα δύο συμβαλλόμενα μέρη, δηλώνουν, διαβεβαιώνουν και εγγυώνται ότι έχουν καλό και αποτελεσματικό δικαίωμα και εξουσία για την υπογραφή και εκτέλεση της παρούσας «**ΣΥΜΦΩΝΙΑΣ»** και την εφαρμογή των προνοιών αυτής.

**ΕΙΣ ΜΑΡΤΥΡΙΑ ΤΩΝ ΠΙΟ ΠΑΝΩ ΤΑ ΜΕΡΗ ΕΘΕΣΑΝ ΤΙΣ ΥΠΟΓΡΑΦΕΣ ΤΟΥΣ ΕΠΙ ΤΗΣ ΠΑΡΟΥΣΗΣ ΚΑΤΑ ΤΗΝ ΗΜΕΡΟΜΗΝΙΑ ΠΟΥ ΑΝΑΦΕΡΕΤΑΙ ΠΙΟ ΠΑΝΩ ΣΤΗΝ ΠΑΡΟΥΣΙΑ ΤΩΝ ΠΙΟ ΚΑΤΩ ΜΑΡΤΥΡΩΝ :**

**ΓΙΑ ΤΟ ΔΗΜΟ ΛΑΡΝΑΚΑΣ ……………………………… Ο ΑΝΑΔΟΧΟΣ**

**ΑΝΔΡΕΑΣ ΒΥΡΑΣ**

**(ΔΗΜΑΡΧΟΣ)**

**………………………………...**

**ΙΑΣΩΝΑΣ ΙΑΣΩΝΙΔΗΣ**

**(ΑΝΤΙΔΗΜΑΡΧΟΣ)**

**……………………………..**

**ΑΥΞΕΝΤΗΣ ΕΥΑΓΓΕΛΟΥ**

**(ΔΗΜΟΤΙΚΟΣ ΣΥΜΒΟΥΛΟΣ)**